Olaug Bollestad

Olaug Vervik Bollestad (født 1961) er en norsk politiker (KrF) som var stortingsrepresentant for Rogaland fra 2013 til 2025. Bollestad var partileder i KrF fra 13. november 2021 til hun 22. august 2024 trakk seg som leder i partiet.

Hun var landbruks- og matminister i Erna Solbergs regjering 2019–2021Makt i folda hender – Portrettintervju i Klassekampen 25. mai 2019 og bestyrte i tillegg Barne- og familiedepartementet i en kortere periode i september/oktober 2021.Endringer i regjeringen – regjeringen.no 20. september 2021 Hun var ordfører i Gjesdal fra 2007 til 2013.

Bollestad er sykepleier av utdannelse og arbeidet som leder på Stavanger universitetssjukehus før hun ble ordfører.

 Politisk karriere 
Ved stortingsvalget 2013 ble hun valgt inn som stortingsrepresentant fra Rogaland for perioden 2013–2017, etter å ha vært vararepresentant fra 2009. Hun ble gjenvalgt for perioden 2017–2021 og igjen for perioden 2021–2025.Olaug V. Bollestad – Store norske leksikon

Bollestad var ordfører i Gjesdal fra 2007 til 2013. Før hun overtok ordførervervet hadde hun hatt en periode som kommunestyrerepresentant. Hun etterfulgte Karl Edvard Aksnes fra samme parti. Valget skjedde i et valgteknisk samarbeid mellom KrF og Sp.

I 2008 ble hun valgt til leder i Rogaland Krf. I 2015 ble hun andre nestleder i KrF nasjonalt.Olaug Bolletad  – krf.noBollestad blir ny nestleder  – Rogalands Avis 1. april 2015 Fra januar til april 2019 var hun konstituert som partileder etter at Knut Arild Hareide trakk seg og inntil Kjell Ingolf Ropstad ble valgt.

Hun var landbruks- og matminister i perioden fra 2019 til regjeringen Solberg gikk av 14. oktober 2021. I tiden 20. september–14. oktober 2021 bestyrte hun også Barne- og familiedepartementet etter at Kjell Ingolf Ropstad trakk seg.Endringer i regjeringen – regjeringen.no 20. september 2021

Hun var partileder i KrF fra 13. november 2021 til hun 22. august 2024 trakk seg som leder i partiet.

 Stortingskomitéer 
 2021–2025: Medlem av Helse- og omsorgskomiteen og parlamentarisk leder for KrFs stortingsgruppe
 2021–2025: Medlem av Den utvidede utenriks- og forsvarskomiteen
 2017–2019: Leder av Helse- og omsorgskomiteen
 2013–2017: Medlem av Helse- og omsorgskomiteen

 Referanser 

 Eksterne lenker 




Kategori:Norske landbruksministre
Kategori:KrF-statsråder
Kategori:Statsråder i Regjeringen Solberg
Kategori:Norske statsråder etter 1945
Kategori:Stortingsrepresentanter fra KrF
Kategori:Stortingsrepresentanter for Rogaland
Kategori:Stortingsrepresentanter 2013–2017
Kategori:Ordførere i Gjesdal
Kategori:KrF-ordførere i Rogaland
Kategori:Stortingsrepresentanter 2017–2021
Kategori:Stortingsrepresentanter 2021–2025
Kategori:Kristelig Folkepartis ledelse
Kategori:Norske sykepleiere
Kategori:Personer fra Strand kommune
Kategori:Personer fra Gjesdal kommune